ddrg/super_eurlex huggingface dataset:
(1)

Poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille 30 päivänä marraskuuta 2009 annetun neuvoston asetuksen (EY) N:o 1215/2009 (2) sellaisena, kuin se on muutettuna Euroopan parlamentin ja neuvoston asetuksella (EU) N:o 1336/2011 (3), 3 artiklan 2 kohdassa on säädetty teuraspainona ilmaistu 475 tonnin vuotuinen tuontitariffikiintiö asetuksen (EY) N:o 1215/2009 liitteessä II määritellyille ja Kosovon tullialueelta peräisin oleville ”baby beef” -tuotteille (4).
(4)

On todettu, että terveyshaitat aiheutti dimetyylifumaraatti, joka on biosidi, jota käytetään nahkahuonekalujen ja jalkineiden suojaamiseen homeelta kosteassa ilmastossa tapahtuvan varastoinnin tai kuljetuksen aikana. Dimetyylifumaraatti oli useimmiten pakattu pieniin pusseihin, jotka oli kiinnitetty huonekalujen sisäpuolelle tai laitettu kenkälaatikoiden sisään. Tällöin ainetta haihtui, ja se kyllästi tuotteen ja suojasi sitä homeelta. Se vaikutti kuitenkin myös kuluttajiin, jotka joutuivat tuotteiden kanssa kosketuksiin. Dimetyylifumaraattia pääsi kuluttajan iholle, jossa se aiheutti useita herkistymistapauksia (kosketusihottumaa), joista aiheutui tuskallisia oireita. Joissakin tapauksissa raportoitiin myös hengitysongelmista. Ihottumaa on erityisen hankala hoitaa, ja herkistyminen on pysyvää. Herkistämiskykynsä vuoksi dimetyylifumaraatti voi hyvin pieninä pitoisuuksina aiheuttaa negatiivisia reaktioita herkistyneissä kohteissa.
1)

Korvataan 1 ja 2 artikla seuraavasti: ”1 artikla Poiketen siitä, mitä asetuksen (ETY) N:o 2454/93 72, 73, ja 75–79 artiklassa säädetään, seuraavien tavaroiden katsotaan olevan peräisin Kap Verdestä tämän asetuksen 2, 3 ja 4 artiklassa vahvistettujen järjestelyjen mukaisesti: a) Kap Verdessä HS-nimikkeen 0302 tai 0303 ei-alkuperäainesta olevasta makrillista tuotetut CN-koodien 1604 15 11 ja ex 1604 19 97 makrillifileevalmisteet tai -säilykkeet; b) Kap Verdessä HS-nimikkeen 0302 tai 0303 ei-alkuperäainesta olevasta auksidista tuotetut CN-koodin ex 1604 19 97 auksidivalmisteet tai -säilykkeet. 2 artikla Edellä 1 artiklassa myönnetty poikkeus koskee Kap Verdestä vietyjä tuotteita, jotka on ilmoitettu luovutettaviksi vapaaseen liikkeeseen unionissa kun on täytetty asetuksen (ETY) N:o 2454/93 74 artiklassa säädetyt ehdot, ja se on voimassa 1 päivän tammikuuta ja 31 päivän joulukuuta 2011, 1 päivän tammikuuta ja 31 päivän joulukuuta 2012, 1 päivän tammikuuta ja 31 päivän joulukuuta 2013 sekä 1 päivän tammikuuta ja 31 päivän joulukuuta 2014 välisenä aikana ja koskee korkeintaan liitteessä vahvistettua määrää kutakin tuontituotetta.”
(1)

Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 439/2012 (4).
(1)

Amerikan yhdysvallat on pyytänyt Euroopan yhteisön ja Amerikan yhdysvaltojen välisen viinikauppasopimuksen (2) mukaisesti, että kyseisen valtion nimi lisätään komission asetuksen (EY) N:o 607/2009 (3) liitteessä XV olevan B osan sarakkeeseen, jossa esitetään maat, jotka voivat käyttää jonkin sellaisen rypälelajikkeen nimeä, joka voi esiintyä viinien merkinnöissä mainitun asetuksen 62 artiklan 4 kohdan mukaisesti. Sen jälkeen kun on varmistettu, että mainitun asetuksen 62 artiklan 1 kohdan b alakohdassa ja 62 artiklan 4 kohdassa vahvistetut edellytykset täyttyvät, Amerikan yhdysvallat olisi lisättävä mainitussa liitteessä olevaan kyseiseen sarakkeeseen sen rypälelajikkeen nimen kohdalle, jota pyyntö koskee.
(1)

Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 371/2012 (4).
(6)

Polydekstroosi (E 1200) kuuluu lisäaineryhmään, jolle ei ole vahvistettu hyväksyttävää päiväsaantia (3). Tämä merkitsee sitä, ettei se aiheuta terveysvaaraa sellaisina määrinä käytettäessä, mikä on tarpeen halutun teknologisen vaikutuksen aikaansaamiseksi. Tämän vuoksi on aiheellista sallia polydekstroosin käyttö (E 1200) oluissa, joiden energiapitoisuutta on vähennetty, ja vähän alkoholia sisältävissä oluissa.
(2)

Ranska teki 11 päivänä toukokuuta 2012 komissiolle kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (2) 53 artiklan mukaisen ilmoituksen spinetoramia (XDE-175) tehoaineena sisältävien kasvinsuojeluaineiden väliaikaisesta sallimisesta Drosophila suzukii -hyönteisten ennakoimattoman esiintymän vuoksi, joka aiheutti ennakoimattoman vaaran, joka ei ollut hallittavissa muilla kohtuullisilla keinoilla. Ranska on myös ilmoittanut asetuksen (EY) N:o 396/2005 18 artiklan 4 kohdan mukaisesti muille jäsenvaltioille, komissiolle ja Euroopan elintarviketurvallisuusviranomaiselle, että se on sallinut alueellaan sellaisten kirsikoiden, vadelmien ja mustikoiden markkinoille saattamisen, jotka sisältävät sovellettavia jäämien enimmäismääriä suurempia torjunta-ainejäämiä. Tällä hetkellä nämä jäämien enimmäismäärät vahvistetaan määritysrajan tasolle asetuksen (EY) N:o 396/2005 liitteessä III.
(10)

Eläinten terveyttä ja kansanterveyttä sekä eläinlääkärintodistuksia koskevista vaatimuksista ihmisravinnoksi tarkoitettujen raakamaidon ja maitotuotteiden Euroopan unionin alueelle tuontia varten 2 päivänä heinäkuuta 2010 annetussa komission asetuksessa (EU) N:o 605/2010 (5) säädetään, että jäsenvaltioiden on sallittava raakamaito- ja maitotuote-erien tuonti kolmansista maista tai niiden osista, jotka on mainittu kyseisen asetuksen liitteessä I olevan luettelon sarakkeessa A. Asetuksessa (EU) N:o 605/2010 säädetään lisäksi, että jäsenvaltioiden on sallittava tiettyjen maitotuote-erien tuonti asetuksen liitteessä I olevan luettelon sarakkeessa B mainituista kolmansista maista tai niiden osista, joissa ei ole suu- ja sorkkataudin riskiä, sillä edellytyksellä, että kyseisille maitotuotteille on mainitun asetuksen mukaisesti tehty pastörointikäsittely tai ne on valmistettu raakamaidosta, jolle on tehty pastörointikäsittely, johon kuuluu yksi lämpökäsittely. Koska kyseisiä maitotuotteita saa tuoda suoraan unioniin, on aiheellista muuttaa asetuksen (EU) N:o 28/2012 liitteissä I ja II esitettyihin todistusmalleihin sisältyviä edellytyksiä, jotta voidaan sallia kyseisten maitotuotteiden käyttö elintarvikesekoitusten valmistamiseen sellaisissa kolmansissa maissa, joiden on sallittua viedä elintarvikesekoituksia unioniin, edellyttäen että elintarvikesekoitusta vievä kolmas maa varmistaa, että kyseiset maitotuotteet täyttävät unionin lainsäädännössä säädetyt terveyttä ja alkuperää koskevat vaatimukset ja että se itse saa viedä samoja maitotuotteita unioniin samojen edellytysten täyttyessä.
(1)

Euroopan parlamentin ja neuvoston asetuksella (EU) N:o 1235/2010 (3) muutettiin asetusta (EY) N:o 726/2004 ihmisille tarkoitettuja lääkkeitä koskevan lääketurvatoiminnan osalta unionissa markkinoille saatettujen lääkkeiden turvallisuuden valvonnan vahvistamiseksi ja järkeistämiseksi. Asetuksen (EY) N:o 726/2004 säännöksiä on täydennetty ihmisille tarkoitettuja lääkkeitä koskevista yhteisön säännöistä 6 päivänä marraskuuta 2001 annetulla Euroopan parlamentin ja neuvoston direktiivillä 2001/83/EU (4), jota on muutettu lääketurvatoiminnan osalta direktiivillä 2010/84/EU (5). Asetuksella (EU) N:o 1235/2010 ja direktiivillä 2010/84/EU käyttöönotettujen lääketurvatoimintaan liittyvien velvoitteiden täytäntöönpanon varmistamiseksi on tarpeen muuttaa Euroopan parlamentin ja neuvoston asetuksen (EY) N:o 726/2004 nojalla annettuihin myyntilupiin liittyvien tiettyjen velvoitteiden rikkomisesta johtuvista taloudellisista seuraamuksista 14 päivänä kesäkuuta 2007 annettua komission asetusta (EY) N:o 658/2007 (6) siten, että mistä tahansa velvoitteiden rikkomisesta voitaisiin määrätä asetuksessa (EY) N:o 658/2007 tarkoitettuja taloudellisia seuraamuksia.
(8)

Yksittäisten jäsenvaltioiden olisi kuitenkin voitava laskea liikkeeseen erikoisrahoja juhlistamaan aiheita, joilla on suuri kansallinen tai Euroopan laajuinen merkitys, kun taas kaikkien jäsenvaltioiden, joiden rahayksikkönä on euro, yhdessä liikkeeseen laskemat erikoisrahat olisi varattava sellaisia aiheita varten, joilla on erittäin suuri Euroopan laajuinen merkitys. Kaksi euroa on sopivin yksikköarvo pääasiassa sen vuoksi, että kyseisen metallirahan läpimitta on suuri ja sen tekniset ominaisuudet tarjoavat riittävän suojan väärennöksiä vastaan.
8)

Korvataan 59 ja 60 artikla seuraavasti: ”59 artikla Soveltamisala, tavaramerkkien käyttö ja myyntinimitykset Tätä lukua ei sovelleta lemmikkieläinten ruokiin eikä turkiseläinten rehuihin. Tavaramerkkejä tai myyntinimityksiä, joissa on asetuksen (EY) N:o 834/2007 23 artiklan 1 kohdassa tarkoitettu merkintä, voidaan käyttää ainoastaan, jos kaikki kasvi- ja eläinperäiset ainesosat ovat peräisin luonnonmukaisesta tuotannosta ja vähintään 95 prosenttia tuotteen kuiva-aineesta koostuu tällaisista ainesosista. 60 artikla Jalostettuja rehuja koskevat merkinnät 1. Asetuksen (EY) N:o 834/2007 23 artiklan 1 kohdassa tarkoitettuja ilmaisuja ja EU:n luomutunnusta saa käyttää jalostetuissa rehuissa edellyttäen, että kaikki seuraavat vaatimukset täyttyvät: a) jalostetut rehut täyttävät asetuksen (EY) N:o 834/2007 ja erityisesti sen 14 artiklan 1 kohdan d alakohdan iv ja v alakohdan säännökset tuotantoeläinten osalta tai sen 15 artiklan 1 kohdan d alakohdan säännökset vesiviljelyeläinten osalta sekä 18 artiklan säännökset; b) jalostetut rehut täyttävät tämän asetuksen ja erityisesti sen 22 ja 26 artiklan säännökset; c) kaikki jalostettujen rehujen sisältämät kasvi- ja eläinperäiset ainesosat on tuotettu luonnonmukaisesti; d) vähintään 95 prosenttia tuotteen kuiva-aineesta koostuu luonnonmukaisesti tuotetuista maataloustuotteista. 2. Jollei 1 kohdan a ja b alakohdassa säädetyistä vaatimuksista muuta johdu, seuraava maininta sallitaan, jos tuote sisältää luonnonmukaisesti tuotettuja rehuaineita ja/tai luonnonmukaisen maatalouden siirtymävaiheessa saatuja rehuaineita ja/tai tämän asetuksen 22 artiklassa mainittuja tuotteita eri määrinä: ”voidaan käyttää luonnonmukaisessa tuotannossa asetuksen (EY) N:o 834/2007 ja (EY) N:o 889/2008 mukaisesti”.”
(1)

Vuonna 2006 neuvosto otti asetuksella (EY) N:o 130/2006 (2), jäljempänä ’alkuperäinen asetus’, käyttöön lopullisen polkumyyntitullin Kiinan kansantasavallasta, jäljempänä ’Kiina’ tai ”asianomainen maa”, peräisin olevan viinihapon tuonnissa, jäljempänä ’alkuperäiset polkumyyntitoimenpiteet’. Kyseistä asetusta muutettiin neuvoston asetuksella (EY) N:o 150/2008 (3). Vuonna 2012 neuvosto muutti näitä toimenpiteitä täytäntöönpanoasetuksella (EU) N:o 332/2012 (4) ja jatkoi niiden voimassaoloa viidellä vuodella täytäntöönpanoasetuksella (EU) N:o 349/2012 (5).
(3)

Ensimmäisellä tarjouskilpailun osajaksolla jätettyjen tarjousten perusteella on aiheellista vahvistaa oliiviöljyn yksityisen varastoinnin tuen enimmäismäärä 19 päivänä kesäkuuta 2012 päättyvällä tarjouskilpailun osajaksolla. Kyseisen tuen enimmäismäärän vahvistaminen johtaa käytettävissä olevan, täytäntöönpanoasetuksen (EU) N:o 430/2012 1 artiklan 2 kohdassa ilmoitetun kokonaismäärän ylittymiseen. Sen vuoksi komissio vahvistaa asetuksen (EY) N:o 826/2008 13 artiklan 2 kohdan mukaisesti jakokertoimen, jota sovelletaan enimmäistuen tasolla esitettyihin tarjouksiin käytettävissä olevan kokonaismäärän noudattamiseksi.
(9)

Lisäksi on asianmukaista selkeyttää asetuksen (EY) N:o 661/2009, sellaisena kuin se on muutettuna komission asetuksella (EU) N:o 407/2011, (5) liitettä IV siltä osin kuin kyse on ajoneuvojen ja perävaunujen jarrulaitteita koskevasta UNECE-säännöstä nro 13, henkilöautojen jarrulaitteita koskevasta säännöstä nro 13-H, palovaaran torjumista (nestemäisen polttoaineen säiliöt) koskevasta säännöstä nro 34 sekä ajoneuvoyhdistelmien mekaanisia kytkinosia koskevasta säännöstä nro 55.
(1)

Jotta voitaisiin varmistaa sellaisten tiettyjen tavaroiden riittävä ja häiriintymätön saatavuus, joita ei tuoteta riittävästi unionissa, ja jotta vältettäisiin markkinahäiriöt, tietyille maatalous- ja teollisuustuotteille on neuvoston asetuksella (EU) N:o 7/2010 (1) avattu autonomiset tariffikiintiöt, joissa kyseisiä tavaroita voidaan tuoda tullitta tai alennetuin tullein. Samasta syystä on tarpeen avata 1 päivästä heinäkuuta 2012 kahdelle tuotteelle uusi asianmukaisen suuruinen tulliton tariffikiintiö.
(7)

Komissio pyytää asetuksen (EY) N:o 1331/2008 3 artiklan 2 kohdan nojalla Euroopan elintarviketurvallisuusviranomaiselta lausunnon asetuksen (EY) N:o 1333/2008 liitteessä II esitetyn unionissa hyväksyttyjen elintarvikelisäaineiden luettelon saattamiseksi ajan tasalle, paitsi jos kyseisellä ajan tasalle saattamisella ei todennäköisesti ole vaikutusta ihmisten terveyteen. Koska bentsoehapon ja bentsoaattien (E 210–213) hyväksyminen käytettäväksi alkoholittomien viinien säilöntäaineena on sellainen kyseisen luettelon päivitys, jolla ei todennäköisesti ole vaikutusta ihmisten terveyteen, ei Euroopan elintarviketurvallisuusviranomaiselta ole tarpeen pyytää lausuntoa.
(1)

Unionin viljamarkkinoiden hankintojen helpottamiseksi markkinointivuoden 2011/2012 kuuden viimeisen kuukauden aikana komission täytäntöönpanoasetuksella (EU) N:o 1350/2011 (2) suspendoidaan 30 päivään kesäkuuta 2012 saakka tullit, jotka kannetaan heikko- ja keskilaatuisen tavallisen vehnän osalta komission asetuksella (EY) N:o 1067/2008 (3) ja rehuohran osalta komission asetuksella (EY) N:o 2305/2003 (4) avatuissa tuontitariffikiintiöissä.
(1)

Korvataan 2 artikla seuraavasti: ”2 artikla Tukiohjelmien toimittaminen 1. Asetuksen (EY) N:o 1234/2007 103 k artiklan 1 kohdan ensimmäisessä alakohdassa tarkoitetun tukiohjelmaehdotuksen on katettava varainhoitovuodet 2009–2013. Jäsenvaltioiden on toimitettava varainhoitovuosia 2014–2018 koskevat tukiohjelmaehdotuksensa komissiolle viimeistään 1 päivänä maaliskuuta 2013. Jos varainhoitovuodelle 2014 ja sitä seuraaville vuosille varattuja kansallisia määrärahoja muutetaan kyseisen päivämäärän jälkeen, jäsenvaltion on mukautettava tukiohjelmaansa vastaavasti. Jäsenvaltioiden on toimitettava tukiohjelmaehdotuksensa komissiolle sähköisesti liitteessä I esitetyn mallin mukaisesti. Jäsenvaltioiden on toimitettava ensimmäisessä ja toisessa alakohdassa tarkoitettujen tukiohjelmaehdotusten rahoitusselvitykset komissiolle liitteessä II esitetyn mallin mukaisesti. 2. Jäsenvaltioiden on annettava komissiolle tiedoksi 1 kohdassa tarkoitettuun tukiohjelmaehdotukseen liittyvä lainsäädäntönsä heti kun se on annettu tai sitä on muutettu. Tiedoksianto voidaan tehdä ilmoittamalla komissiolle internetosoite, jossa asianomainen lainsäädäntö on julkisesti saatavilla. 3. Jos jäsenvaltio päättää siirtää kaikki kansalliset määrärahansa varainhoitovuodesta 2010 alkaen koko 1 kohdan ensimmäisessä alakohdassa tarkoitetuksi ajanjaksoksi tilatukijärjestelmään, sen on toimitettava ennen 30 päivää kesäkuuta 2008 tämän asetuksen liitteessä II oleva lomake, jossa asianomainen rivi on asianmukaisesti täydennettynä. Jos jäsenvaltio päättää siirtää tietyn määrän kansallisista määrärahoistansa varainhoitovuodesta 2014 alkaen koko 1 kohdan ensimmäisessä alakohdassa tarkoitetuksi ajanjaksoksi tilatukijärjestelmään, sen on toimitettava tämän asetuksen liitteessä II oleva lomake asianomainen rivi asianmukaisesti täydennettynä ennen 1 päivää joulukuuta 2012. 4. Jos jäsenvaltio päättää laatia alueellisten erityispiirteiden mukaan mukautetun tukiohjelman, sen on toimitettava myös aluekohtaiset tiedot liitteessä III esitetyn mallin mukaisesti. 5. Jäsenvaltio on vastuussa menoista päivän, jona komissio vastaanottaa sen tukiohjelman, ja tukiohjelman asetuksen (EY) N:o 1234/2007 103 k artiklan 2 kohdan ensimmäisen alakohdan mukaisen soveltamisen alkamispäivän välisenä aikana.”
1)

Korvataan 5 artiklan 3 kohta seuraavasti: ”3. Edellä 1 kohdassa tarkoitetussa vakuutuksessa on lisäksi todistettava, että a) tuotteet on korjattu ja/tai käsitelty ennen 11 päivää maaliskuuta 2011; tai b) tuotteet eivät ole peräisin eikä niitä ole lähetetty Fukushiman, Gunman, Ibarakin, Tochigin, Miyagin, Yamanashin, Saitaman, Tokion, Chiban, Kanagawan, Shizuokan tai Iwaten prefektuurista; tai c) tuotteet on lähetetty Fukushiman, Gunman, Ibarakin, Tochigin, Miyagin, Yamanashin, Saitaman, Tokion, Chiban, Kanagawan, Shizuokan tai Iwaten prefektuurista mutta ne eivät ole peräisin näistä prefektuureista eivätkä ne ole altistuneet radioaktiivisuudelle siirron aikana; tai d) jos tuotteet ovat peräisin Fukushiman, Gunman, Ibarakin, Tochigin, Miyagin, Yamanashin, Saitaman, Tokion, Chiban, Kanagawan, Shizuokan tai Iwaten prefektuurista, tuotteiden mukana on näytteenoton ja analyysin tulokset sisältävä analyysiseloste.”
4.

Syria International Islamic Bank (SIIB) (alias Syrian International Islamic Bank, SIIB)

Osoite: Syria International Islamic Bank Building, Main Highway Road, Al Mazzeh Area, P.O. Box 35494, Damascus, Syria Toinen osoite: P.O. Box 35494, Mezza'h Vellat Sharqia'h, beside the Consulate of Saudi Arabia, Damascus, Syria

SIIB on toiminut peiteyhtiönä Commercial Bank of Syria -pankille, minkä ansiosta kyseinen pankki on voinut kiertää EU:n sille asettamia pakotteita. Vuosina 2011 - 2012 SIIB välitti salaa rahoitusta lähes 150 miljoonan Yhdysvaltojen dollarin arvosta Commercial Bank of Syria -pankin puolesta. Näennäisesti SIIBin tekemien rahoitusjärjestelyjen todellinen tekijä oli Commercial Bank of Syria. Commercial Bank of Syria -pankin kanssa pakotteiden kiertämiseksi tehdyn yhteistyön lisäksi SIIB välitti vuonna 2012 useita huomattavia maksuja Syrian Lebanese Commercial Bank -pankin puolesta, joka on myös EU:n nimeämä pakotekohde. Näillä tavoin SIIB on edesauttanut Syyrian hallinnon rahoittamista.
(2)

Korvataan luonnollisten henkilöiden luettelossa kohta ”Abid Hammadou (alias a) Abdelhamid Abou Zeid; b) Youcef Adel; c) Abou Abdellah). Syntynyt 12.12.1965 Touggourtissa, Ouarglan maakunnassa (Wilaya de Ouargla), Algeriassa. Algerian kansalainen. Lisätietoja: a) yhteydessä Organisation of Al-Qaida in the Islamic Maghreb -järjestöön; b) oleskelee Pohjois-Malissa (tilanne kesäkuussa 2008); c) äidin nimi: Fatma Hammadou; isän nimi: Benabes.” seuraavasti: ”Amor Mohamed Ghedeir (alias a) Abdelhamid Abou Zeid, b) Youcef Adel, c) Abou Abdellah, d) Abid Hammadou). Syntynyt noin vuonna 1958 Deb-Debissä, Amenasissa, Illizun maakunnassa (Wilaya de Illizu), Algeriassa. Algerian kansalainen. Lisätietoja: a) äidin nimi: Benarouba Bachira, b) isän nimi: Mabrouk. 2 a artiklan 4 kohdan b alakohdassa tarkoitettu nimeämispäivä: 3.7.2008.”
(2)

Tonnikalan monivuotisesta elvytyssuunnitelmasta Itä-Atlantilla ja Välimerellä, asetuksen (EY) N:o 43/2009 muuttamisesta ja asetuksen (EY) N:o 1559/2007 kumoamisesta 6 päivänä huhtikuuta 2009 annetussa neuvoston asetuksessa (EY) N:o 302/2009 (2) edellytetään, että jäsenvaltiot ilmoittavat komissiolle alle 24 metrin pituisten pyyntialusten ja tonnikalarysien osalta kiintiöstä, joka on myönnetty tuottajaorganisaatioille tai vastaavanlaisilla pyydyksillä pyytävien kalastusalusten ryhmille.
(1)

Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2011/2012 on vahvistettu komission täytäntöönpanoasetuksella (EU) N:o 971/2011 (3). Kyseisiä hintoja ja tulleja on muutettu viimeksi komission täytäntöönpanoasetuksella (EU) N:o 574/2012 (4).
1.

Tammikuun 1 päivästä 2013: a) erillisten kiertovesipumppujen liitteen II mukaisesti laskettu energiatehokkuusindeksi on ilmoitettava erillisen kiertovesipumpun nimikilvessä, pakkauksessa ja teknisissä asiakirjoissa seuraavasti: ”EEI ≤ 0,[xx]”; b) erillisistä kiertovesipumpuista ja tuotteisiin integroiduista kiertovesipumpuista on annettava seuraava tieto: ”Tehokkaimpien kiertovesipumppujen viitearvo on EEI ≤ 0,20.”; c) erillisistä kiertovesipumpuista ja tuotteisiin integroiduista kiertovesipumpuista on annettava käsittelylaitoksille osien ja materiaalien purkamista, kierrätystä tai käytön jälkeistä käsittelyä koskevat tiedot; d) talousvesipumpuista on annettava pakkauksessa ja teknisissä asiakirjoissa seuraava tieto: ”Tämä kiertovesipumppu soveltuu ainoastaan talousvedelle.”; e) tuotteisiin integroiduista kiertovesipumpuista, jotka on saatettu markkinoille viimeistään 1 päivänä tammikuuta 2020 vaihto-osana samanlaisille tuotteisiin integroiduille kiertovesipumpuille, jotka on saatettu markkinoille viimeistään 1 päivänä elokuuta 2015, vaihto-osana toimitettavassa tuotteessa tai sen pakkauksessa on ilmoitettava selvästi, mille tuotteelle (tuotteille) se on tarkoitettu. Valmistajien on annettava tiedot siitä, kuinka kiertovesipumppu on asennettava ja kuinka sitä on käytettävä ja huollettava, jotta sen ympäristövaikutukset olisivat mahdollisimman pienet. Edellä luetellut tiedot on esitettävä vapaasti käytettävissä olevilla kiertovesipumppujen valmistajien internetsivustoilla.
1)

Poistetaan oikeushenkilöiden, ryhmien ja yhteisöjen luettelosta seuraava kohta: ”Movement for Reform in Arabia (alias a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd). Osoite: a) BM Box: MIRA, London WC1N 3XX, Yhdistynyt kuningaskunta; b) Safiee Suite, EBC House, Townsend Lane, London NW9 8LL, Yhdistynyt kuningaskunta. Lisätietoja: a) Sähköpostiosoitteet: info@islah.org ja info@islah.tv; b) verkkosivusto http://www.islah.info; c) puhelin 020 8452 0303; d) faksi 020 8452 0808; e) Yhdistyneen kuningaskunnan yritysrekisterinumero 03834450. 2 a artiklan 4 kohdan b alakohdassa tarkoitettu nimeämispäivä: 15.7.2005.”
5)

Korvataan 4 a artiklan 1 ja 2 kohta seuraavasti: ”1. Poiketen siitä, mitä 3 artiklassa säädetään, viejän tai palvelujen tarjoajan sijoittautumisjäsenvaltion liitteessä II mainittu toimivaltainen viranomainen voi antaa asianmukaisiksi katsominsa ehdoin luvan liitteeseen I sisältyvien ei-tappavien tarvikkeiden myyntiin, toimitukseen, siirtoon tai vientiin todettuaan, että kyseisten ei-tappavien tarvikkeiden tarkoituksena on pelkästään auttaa Norsunluurannikon turvallisuusjoukkoja käyttämään vain asianmukaista ja oikeasuhteista voimaa yleisen järjestyksen ylläpidossa. 2. Poiketen siitä, mitä 3 artiklassa säädetään, viejän tai palvelujen tarjoajan sijoittautumisjäsenvaltion liitteessä II mainittu toimivaltainen viranomainen voi antaa asianmukaisiksi katsominsa ehdoin luvan sellaisten liitteessä I lueteltujen sisäisiin tukahduttamistoimiin käytettävissä olevien tarvikkeiden myyntiin, toimitukseen, siirtoon tai vientiin, joiden tarkoituksena on pelkästään tukea Norsunluurannikon turvallisuusalan uudistusprosessia ja Norsunluurannikolla toteutettavaa Yhdistyneiden kansakuntien operaatiota (UNOCI) ja niitä tukevia Ranskan joukkoja tai jotka on tarkoitettu mainitun operaation ja mainittujen joukkojen käyttöön.”